1. **ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ**

|  |  |  |  |  |
| --- | --- | --- | --- | --- |
| Α/Α | ΠΕΡΙΓΡΑΦΗ | ΑΠΑΙΤΗΣΗ | ΑΠΑΝΤΗΣΗ | ΠΑΡΑΠΟΜΠΗ/ ΠΑΡΑΤΗΡΗΣΕΙΣ |
| 1 | **Α. ΣΚΟΠΟΣ ΤΟΥ ΕΡΓΟΥ**Προκειμένου να εξασφαλιστεί η ομαλή λειτουργία του Κεντρικού Εξοπλισμού Πληροφορικής (Servers, Storage, Firewall και το αντίστοιχο Λογισμικό τους) στον οποίο είναι εγκατεστημένα όλα τα Συστήματα Πληροφορικής (Domain Controller - Active Directory – DHCP, Antivirus, Fileserver, κλπ) καθώς και όλα τα Ολοκληρωμένα Πληροφοριακά Συστήματα (εφεξής ΟΠΣ) που λειτουργούν σε όλα τα Τμήματα του Νοσοκομείου, απαιτείται η σύναψη Σύμβασης Συντήρησης και Τεχνικής Υποστήριξης της εν λόγω Υλικό-Τεχνικής υποδομής της Πληροφορικής και του αντίστοιχου εγκατεστημένου Λογισμικού. **Σκοπός** του έργου είναι η παροχή υπηρεσιών Συντήρησης (προληπτικής και επισκευαστικής) και Τεχνικής Υποστήριξης σε όλο τον Κεντρικό Εξοπλισμό Πληροφορικής, όπως αυτός περιγράφεται στο Παράρτημα Β, για την εξασφάλιση της απρόσκοπτης και αδιάλειπτης λειτουργίας του Κεντρικού Εξοπλισμού Πληροφορικής, των εγκατεστημένων σε αυτόν Ολοκληρωμένων Πληροφοριακών Συστημάτων (ΟΠΣ) και κατ’ επέκταση όλων τμημάτων του Νοσοκομείου Γ.Ν.Α. «Η ΕΛΠΙΣ» (εφεξής Νοσοκομείο). | ΝΑΙ |   |   |
| 2 | **Β. ΑΝΤΙΚΕΙΜΕΝΟ ΤΟΥ ΕΡΓΟΥ**Αντικείμενο του έργου αποτελούν:1. Η παροχή υπηρεσιών Συντήρησης (προληπτικής και επισκευαστικής), της Υλικό-Τεχνικής Υποδομής της Πληροφορικής του Νοσοκομείου, όπως αυτή περιγράφεται στο παράρτημα Β.
2. Η παροχή υπηρεσιών Τεχνικής Υποστήριξης, της Υλικό-Τεχνικής Υποδομής και του αντίστοιχου εγκατεστημένου Λογισμικού της Πληροφορικής του Νοσοκομείου, όπως αυτή περιγράφεται στο παράρτημα Β.
 | ΝΑΙ |   |   |
| 3 | **Γ. ΤΕΧΝΙΚΕΣ ΠΡΟΔΙΑΓΡΑΦΕΣ**Ο Ανάδοχος του έργου είναι υπόχρεος να εκτελεί τις απορρέουσες από την Σύμβαση υποχρεώσεις του, με την δέουσα προσοχή και επιμέλεια και σύμφωνα με τις αρχές της καλής πίστης και των συναλλαχτικών ηθών. Έχει υποχρέωση να παρέχει υπηρεσίες Συντήρησης και Τεχνικής Υποστήριξης σε όλο τον Κεντρικό Εξοπλισμό Πληροφορικής προκειμένου να εξασφαλιστεί η συνεχής και απρόσκοπτη λειτουργία του Κεντρικού Εξοπλισμού Πληροφορικής και κατ’ επέκταση όλων των εγκατεστημένων σε αυτόν Ολοκληρωμένων Πληροφοριακών Συστημάτων (ΟΠΣ).Στο πλαίσιο της Σύμβασης, ο ΑΝΑΔΟΧΟΣ αναλαμβάνει την υποχρέωση να παρέχει όλα τα ανταλλακτικά που απαιτούνται για τον εγκατεστημένο Υλικό - Τεχνικό εξοπλισμό του ΝΟΣΟΚΟΜΕΙΟΥ, για την άμεση αντιμετώπιση οποιασδήποτε βλάβης προκύπτει, όπως περιγράφεται στο Παράρτημα Β, καθώς και την παροχή υπηρεσιών για την εξασφάλιση της ομαλής λειτουργίας του αντίστοιχου Λογισμικού που είναι εγκατεστημένο στο ΝΟΣΟΚΟΜΕΙΟ. Ο ΑΝΑΔΟΧΟΣ οφείλει:1. Να προσκομίσει αναφορά με τουλάχιστον δύο (2) αντίστοιχα έργα (συμβόλαια σε ισχύ) Συντήρησης – Υποστήριξης Υλικό-Τεχνικής Υποδομής που συντηρεί σε Ελληνικά Νοσοκομεία, κλινικές, κλπ ή σε αντίστοιχα που βρίσκονται σε χώρες της Ε.Ε., δημόσια ή/και ιδιωτικά και να έχει τουλάχιστον τριετή εμπειρία σε ανάλογα έργα.
2. Να διαθέτει κατάλληλα εκπαιδευμένο και πιστοποιημένο τεχνικό προσωπικό (τουλάχιστον ένας πιστοποιημένος Τεχνικός) σε εξοπλισμό του κατασκευαστικού οίκου WATCHGUARD TECHNOLOGIES INC, που είναι ο οίκος κατασκευής του εγκατεστημένου κεντρικού Τοίχους Προστασίας (Firewall) του ΝΟΣΟΚΟΜΕΙΟΥ και να προσκομίσει τις αντίστοιχες πιστοποιήσεις.
3. Να είναι **Εξουσιοδοτημένος Συντηρητής**, με τουλάχιστον έναν πιστοποιημένο Τεχνικό, των Βαρέων Μηχανημάτων (servers, storage) του κατασκευαστικού οίκου LENOVO (Lenovo AWSP - Authorised Warranty Service Provider), που είναι ο οίκος κατασκευής του εγκατεστημένου κεντρικού Υλικό-Τεχνικού Εξοπλισμού (Servers, Storage) του ΝΟΣΟΚΟΜΕΙΟΥ και να προσκομίσει τις αντίστοιχες πιστοποιήσεις.
4. Να παρέχει υπηρεσίες ρύθμισης /παραμετροποίησης /βελτιστοποίησης, όποτε απαιτηθούν, επί των υποδομών (Database Server, Application Server – κλπ) στον οποίο λειτουργεί το Ολοκληρωμένο Πληροφοριακό Σύστημα ΑΣΚΛΗΠΙΟΣΤΜ, της αναδόχου κατασκευάστριας εταιρίας Computer Solutions ABEE, του Νοσοκομείου, καθώς και επί του ίδιου του ΟΠΣ, παρέχοντας – επί ποινή αποκλεισμού – είτε σχετική βεβαίωση από την εταιρεία για την τεχνική επάρκεια υλοποίησης αυτών, είτε να συμπεριλάβει την προμήθεια αυτών και το σχετικό κόστος στην οικονομική προσφορά ξεχωριστά.
 | ΝΑΙ |  |  |
| 4 | 1. **ΕΠΙΚΟΙΝΩΝΙΑ**

Ο ΑΝΑΔΟΧΟΣ έχει υποχρέωση να διαθέτει σε πλήρη λειτουργία, τις εργάσιμες καθημερινές ημέρες (Δευτέρα ως Παρασκευή) και ώρες λειτουργίας του Νοσοκομείου (8:00πμ έως 16:00μμ), αλλά και σε ιδιαίτερες περιπτώσεις βλαβών και τα Σαβ/Κύριακα ή τις επίσημες αργίες, λόγω της 24-ωρης Εφημερίας του Νοσοκομείου (κάλυψη και των ημερών 24-ωρης Εφημερίας), Σύστημα Επικοινωνίας με το ΝΟΣΟΚΟΜΕΙΟ, είτε γραπτό, είτε τηλεφωνικό, είτε ηλεκτρονικό (E-mail), προκειμένου να διασφαλίζεται η έγκαιρη αποστολή και παραλαβή των κλήσεων του ΝΟΣΟΚΟΜΕΙΟΥ, καθώς και η έγκαιρη ανταπόκριση του ΑΝΑΔΟΧΟΥ, αλλά και προκειμένου να ελέγχεται ο υπολογισμός των καθοριζόμενων με την παρούσα προθεσμιών προς την παροχή των Υπηρεσιών.Μετά την ολοκλήρωση της παροχής υπηρεσιών σε σχέση με κάθε περιστατικό χωριστά, ο ΑΝΑΔΟΧΟΣ έχει την υποχρέωση να παραδώσει στο ΝΟΣΟΚΟΜΕΙΟ σχετική περιληπτική έκθεση, στην οποία θα εκτίθενται αναλυτικά οι ενέργειες που πραγματοποιήθηκαν, το αποτέλεσμα αυτών, τα τεχνικά προβλήματα που τυχόν εντοπιστήκαν, οι δέουσες ενέργειες αποκατάστασης ή αυτές που εκτελέστηκαν και οι τυχόν προτάσεις – οδηγίες για την εφεξής απρόσκοπτη λειτουργία του εξοπλισμού.  | ΝΑΙ |  |  |
| 5 | 1. **ΔΙΑΘΕΣΗ ΠΡΟΣΩΠΙΚΟΥ**

Το ΝΟΣΟΚΟΜΕΙΟ υποχρεούται :* να διαθέσει το προσωπικό που απαιτείται για τις ανάγκες, την παρακολούθηση και τον έλεγχο του παρόντος Έργου Συντήρησης και Τεχνικής Υποστήριξης,
* να παρέχει πρόσβαση στις Υλικό-Τεχνικές Υποδομές και στους χώρους που είναι εγκατεστημένες, προκειμένου να υλοποιούνται οι υπηρεσίες προληπτικής και επισκευαστικής Συντήρησης και Τεχνικής Υποστήριξης από τον ΑΝΑΔΟΧΟ.

Μέσω των στελεχών του Τμήματος Πληροφορικής, τα οποία παρέχουν υποστήριξη πρώτου επιπέδου, το ΝΟΣΟΚΟΜΕΙΟ πληροφορεί τον ΑΝΑΔΟΧΟ ως προς το είδος και την έκταση κάθε ελαττώματος / προβλήματος / βλάβης μόλις αυτό γίνει εμφανές.  | ΝΑΙ |  |  |
| 6 | 1. **ΠΑΡΟΧΗ ΠΡΟΣΒΑΣΗΣ**

Το ΝΟΣΟΚΟΜΕΙΟ υποχρεούται να εξασφαλίζει στον ΑΝΑΔΟΧΟ πρόσβαση στους χώρους όπου απαιτούνται εργασίες προληπτικής ή κατασταλτικής συντήρησης τις εργάσιμες καθημερινές ημέρες (Δευτέρα ως Παρασκευή) και ώρες (8:00πμ με 14:00μμ) λειτουργίας του Νοσοκομείου αλλά και σε ιδιαίτερες περιπτώσεις βλαβών και τα Σαβ/Κύριακα ή τις επίσημες αργίες, λόγω της 24-ωρης Εφημερίας του Νοσοκομείου (κάλυψη και των ημερών 24-ωρης Εφημερίας). | ΝΑΙ |  |  |
| 7 | 1. **ΠΑΡΟΧΗ ΕΓΓΡΑΦΩΝ – ΠΛΗΡΟΦΟΡΙΩΝ**

Το ΝΟΣΟΚΟΜΕΙΟ οφείλει να παραδίδει στον ΑΝΑΔΟΧΟ, κάθε έγγραφο, σχέδιο, μελέτη, προδιαγραφή και γενικότερα κάθε στοιχείο που έχει στην κατοχή του και δικαιούται να γνωστοποιήσει, σχετικό με την συντήρηση, μετά από σχετικό αίτημα του ΑΝΑΔΟΧΟΥ.Ο ΑΝΑΔΟΧΟΣ υποχρεούται να επιστρέψει όλα τα στοιχεία της ως άνω παραγράφου με την οριστική παραλαβή της Σύμβασης ή με καθ’ οιονδήποτε τρόπο λύση της Σύμβασης. | ΝΑΙ |  |  |
| 8 | 1. **ΕΜΠΙΣΤΕΥΤΙΚΟΤΗΤΑ**

Ο ΑΝΑΔΟΧΟΣ, καθ’ όλη τη διάρκεια της Σύμβασης αλλά και μετά τη λήξη ή λύση αυτής, υποχρεούται να τηρήσει πλήρη εμπιστευτικότητα και εχεμύθεια σε σχέση με οποιαδήποτε έγγραφα ή πληροφορίες περιέλθουν σε γνώση του κατά την εκτέλεση των υπηρεσιών και την εκπλήρωση των υποχρεώσεων του. Χωρίς προηγούμενη γραπτή συναίνεση του Νοσοκομείου, ο ΑΝΑΔΟΧΟΣ δεν επιτρέπετε να αποκαλύπτει εμπιστευτικές πληροφορίες που του δόθηκαν ή που ο ίδιος ανακάλυψε κατά την εκτέλεση του παρόντος έργου, ούτε να κοινοποιεί στοιχεία, έγγραφα και πληροφορίες των οποίων λαμβάνει γνώση σε σχέση με τη σύμβαση. Υποχρεούται δε να μεριμνά ώστε και το προσωπικό του και κάθε συνεργάτης του να τηρήσει την ως άνω υποχρέωση.Σε περίπτωση αθέτησης της ανωτέρω υποχρέωσης του ΑΝΑΔΟΧΟΥ, το ΝΟΣΟΚΟΜΕΙΟ δικαιούται να απαιτήσει την αποκατάσταση τυχόν ζημίας με κάθε νόμιμο τρόπο και την παύση κοινοποίησης των εμπιστευτικών πληροφοριών και την παράλειψή της στο μέλλον.Επίσης ο ΑΝΑΔΟΧΟΣ οφείλει να τηρήσει πλήρη εμπιστευτικότητα και εχεμύθεια σε όποια πληροφορία περιέλθει εις γνώση του και αφορά προσωπικά δεδομένα ασθενών, εργαζομένων, συνεργατών, προμηθευτών του ΝΟΣΟΚΟΜΕΙΟΥ σύμφωνα με τον Γενικό Κανονισμό Προστασίας Προσωπικών Δεδομένων (ΓΚΠΔ – GDPR) 2016/679 της Ε.Ε. | ΝΑΙ |  |  |
| 9 | 1. **ΣΥΝΔΡΟΜΗ ΣΕ ΘΕΜΑΤΑ ΕΠΙΚΟΙΝΩΝΙΑΣ ΜΕ ΤΡΙΤΟΥΣ**

Ο ΑΝΑΔΟΧΟΣ δικαιούται να ζητήσει την συνδρομή του ΝΟΣΟΚΟΜΕΙΟΥ προκειμένου να διευκολυνθεί στην επικοινωνία του με τυχόν εμπλεκόμενες αρμόδιες αρχές ή άλλα πρόσωπα, εφ’ όσον θεωρεί ότι η επικοινωνία αυτή απαιτείται για να τον υποβοηθήσει στην εκπλήρωση των συμβατικών του υποχρεώσεων. | ΝΑΙ |  |  |
| 10 | 1. **ΠΡΟΣΩΠΙΚΟ ΑΝΑΔΟΧΟΥ**

Οι υπηρεσίες θα παρέχονται από εξειδικευμένο προσωπικό του ΑΝΑΔΟΧΟΥ ή από εξουσιοδοτημένο κατάλληλο συνεργάτη αυτού και όπως επιβάλλουν ο Νόμος, η Επιστήμη, η καλή πίστη και τα συναλλαχτικά ήθη.Ο ΑΝΑΔΟΧΟΣ θα είναι επικεφαλής, πλήρως και αποκλειστικά υπεύθυνος από πλευράς αστικής, ποινικής και διοικητικής ευθύνης, για κάθε πράξη ή παράλειψη των μελών του συνεργείου του, είτε αποτελείται από υπαλλήλους του, είτε αποτελείται από συνεργάτες του. | ΝΑΙ |  |  |
| 11 | 1. **ΠΑΡΕΧΟΜΕΝΕΣ ΥΠΗΡΕΣΙΕΣ ΣΥΝΤΗΡΗΣΗΣ – ΤΕΧΝΙΚΗΣ ΥΠΟΣΤΗΡΙΞΗΣ**

Σκοπός της παροχής Υπηρεσιών Συντήρησης και Τεχνικής Υποστήριξης της Υλικό-Τεχνικής Υποδομής της Πληροφορικής, είναι η εξασφάλιση της καλής και απρόσκοπτης λειτουργίας της υποδομής του Παραρτήματος Β., καθ’ όλη τη διάρκεια ισχύος της σύμβασης, προκειμένου να υποστηρίζεται εξ’ ολοκλήρου διαθεσιμότητα της υποδομής και κατά πλήρη τήρηση των προδιαγραφών ασφαλείας και λειτουργίας που έχουν τεθεί από τον κατασκευαστή αυτής και των επιμέρους τμημάτων της.Ο παραπάνω σκοπός θα επιτευχθεί:* Με την αποθήκευση, από την πλευρά του ΑΝΑΔΟΧΟΥ, για την επιμέρους περίοδο Συντήρησης – Τεχνικής Υποστήριξης, επαρκών αποθεμάτων ανταλλακτικών για όλο τον καλυπτόμενο εξοπλισμό ή την Επέκταση Εγγύησης σε όποιον Εξοπλισμό είναι αυτό εφικτό.
* Με την τήρηση του σχεδίου προληπτικής συντήρησης.
* Με την παροχή βοήθειας για βελτιστοποίηση του εξοπλισμού.

Οι υπηρεσίες Συντήρησης – Τεχνικής Υποστήριξης περιλαμβάνουν την εκτέλεση συγκεκριμένων εργασιών, οι οποίες αφορούν στον έλεγχο των πάσης φύσεως παραμέτρων λειτουργίας της Υλικό - Τεχνικής Υποδομής και στην επέμβαση προς αποκατάσταση κάθε δυσλειτουργίας, βλάβης ή τεχνικής ανωμαλίας προς επαναφορά της υποδομής σε κατάσταση πλήρους και ομαλής λειτουργίας.Οι υπηρεσίες Συντήρησης - Τεχνικής Υποστήριξης θα παρέχονται τις εργάσιμες καθημερινές ημέρες (Δευτέρα ως Παρασκευή) και ώρες (8:00πμ με 16:00μμ) λειτουργίας του ΝΟΣΟΚΟΜΕΙΟΥ αλλά και σε ιδιαίτερες περιπτώσεις βλαβών και τα Σαβ/Κύριακα ή τις επίσημες αργίες, λόγω της 24-ωρης Εφημερίας του Νοσοκομείου (κάλυψη και των ημερών 24-ωρης Εφημερίας) και για περιπτώσεις π.χ. μερικής ή και ολικής καταστροφής ή δυσλειτουργίας της υπό συντήρησης υποδομής (Server, Storage) σε σημείο που να μην λειτουργούν τα Πληροφοριακά Συστήματα σε όλα τα Τμήματα του Νοσοκομείου ή οι υπηρεσίες δικτύου και διαδικτύου λόγω βλάβης π.χ. στο κεντρικό Firewall. Επίσης προβλέπεται:* Εξ’ αποστάσεως απόκριση τεχνικού του ΑΝΑΔΟΧΟΥ εντός 1 ώρας από την αναγγελία της βλάβης.
* Επιτόπια απόκριση τεχνικού εντός 3 ωρών από την αναγγελία της βλάβης η οποία δεν αντιμετωπίζεται εξ’ αποστάσεως.

Σε κάθε περίπτωση μετά την πάροδο πέντε (5) εργάσιμων ωρών από την αναγγελία της βλάβης και εφόσον δεν έχει αποκατασταθεί η ομαλή λειτουργία, ο ΑΝΑΔΟΧΟΣ θα πρέπει να αντικαταστήσει τον Υλικό - Τεχνικό εξοπλισμό με όμοιο Υλικό – Τεχνικό εξοπλισμό (με τις ακριβώς ίδιες τεχνικές προδιαγραφές ή ανώτερες) καινούργιο ή που πιστοποιημένα λειτουργεί κανονικά στο 100%, να το εγκαταστήσει και να το διαμορφώσει/παραμετροποιήσει ώστε όλο το σύστημα να επανέλθει στην προηγούμενη κατάσταση καλής λειτουργίας και χωρίς καμία επιπρόσθετη επιβάρυνση δαπάνης προς το ΝΟΣΟΚΟΜΕΙΟ (π.χ. έξοδα για μεταφορικά, συνδρομή τρίτων, κλπ). Σε περίπτωση που μια αναγγελία βλάβης πραγματοποιηθεί σε ημέρα ή ώρα εκτός των προκαθορισμένων από την παρούσα Σύμβαση ημερών και ωρών, ο ΑΝΑΔΟΧΟΣ υποχρεούται να ανταποκριθεί την αμέσως επόμενη προκαθορισμένη ημέρα και ώρα.Ο ΑΝΑΔΟΧΟΣ είναι υπεύθυνος για την χωρίς καθυστέρηση και με δικά του έξοδα αποκατάσταση κάθε ελαττώματος που αναφέρεται κατά την συμβατική περίοδο, εκτός αν μπορέσει να αποδείξει ότι τα ελαττώματα προέρχονται από αίτια που δεν έχουν σχέση με σφάλματα στην κατασκευή, στα υλικά, στην σχεδίαση ή στην υλοποίηση.1. **Υπηρεσίες Προληπτικής Συντήρησης**

Οι υπηρεσίες προληπτικής συντήρησης θα παρέχονται τουλάχιστον μια (1) φορά κάθε έξι (6) μήνες, στις αρχές κάθε εξαμήνου, μετά την έναρξη της χρονικής συμβατικής περιόδου και κατόπιν συνεννόησης με τα στελέχη του Τμήματος Πληροφορικής, με τους εξής βασικούς τρόπους :* Μέσω Απομακρυσμένης (remote) Σύνδεσης ή με επί τόπου επισκέψεις ειδικευμένων τεχνικών στους χώρους λειτουργίας της Υλικό - Τεχνικής Υποδομής του ΝΟΣΟΚΟΜΕΙΟΥ.
* Μέσω Απομακρυσμένης (remote) ενεργοποίησης ειδικών διαγνωστικών προγραμμάτων τηλε-διάγνωσης και τηλε-επέμβασης.

Σε κάθε περίπτωση θα τηρείτε ειδικό ημερολόγιο (δελτία τεχνικών) όπου θα αναφέρεται αναλυτικά η διαδικασία που ακολουθήθηκε.Αναλυτικά οι ενέργειες Προληπτικής Συντήρησης περιλαμβάνουν :* Γενικό Έλεγχο της κατάστασης της Υλικό - Τεχνικής Υποδομής και εφόσον απαιτείται παροχή οδηγιών προς τους διαχειριστές.
* Διαγνωστικός έλεγχος της Υλικό - Τεχνικής υποδομής μέσω του Λειτουργικού Συστήματος ή Λογισμικού της (VmWare, WatchGuard System Manager, Antivirus Web Console, κλπ). Τα αποτελέσματα του ελέγχου θα παραδίδονται μέσω περιληπτικής έκθεσης εγγράφως στο Τμήμα Πληροφορικής και Οργάνωσης του Νοσοκομείου.
* Έλεγχος ορθής και ομαλής λειτουργίας των Λειτουργικών Συστημάτων και του Λογισμικού (OS των server, εγκατεστημένα OS στις εικονικές μηχανές, WatchGuard, Storage, Antivirus, Domain Controller (Active Directory – DHCP, κλπ), Διαδικασίας Λήψης & Ανάκτησης Αντιγράφων Ασφαλείας, κλπ).
* Έλεγχος καλής λειτουργίας όλων των παραμέτρων των εικονικών μηχανών στις οποίες είναι εγκατεστημένες όλες οι Εφαρμογές των ΟΠΣ που λειτουργούν στο Νοσοκομείο (Database Servers, Application Server).

Ο Ανάδοχος υποχρεούται να παρέχει τις εν λόγω υπηρεσίες προληπτικής συντήρησης σε ώρες και μέρες που δεν θα διακόπτεται η λειτουργία του ΝΟΣΟΚΟΜΕΙΟΥ και μετά από συνεννόηση με το Τμήμα Πληροφορικής και Οργάνωσης του ΝΟΣΟΚΟΜΕΙΟΥ, αφού προηγηθεί σχετική έγγραφη γνωστοποίηση τουλάχιστον τρεις (3) ημέρες νωρίτερα.**Β. Υπηρεσίες Επισκευαστικής Συντήρησης – Τεχνικής Υποστήριξης.**Οι υπηρεσίες Επισκευαστικής Συντήρησης – Τεχνικής Υποστήριξης που θα παρέχει ο ΑΝΑΔΟΧΟΣ στο πλαίσιο της Σύμβασης περιλαμβάνουν:* Την αποκατάσταση βλαβών όλου του Yλικό - Tεχνικού εξοπλισμού (Hardware - Software), όπως περιγράφεται στο παράρτημα Β, καθώς και την επαναφορά όλου του Συστήματος σε κατάσταση πλήρους και ομαλής λειτουργίας. Σε περίπτωση ανεπανόρθωτης βλάβης ο ανάδοχος οφείλει την πλήρη αντικατάσταση του επιβλαβούς εξοπλισμού με όμοιο υλικό εξοπλισμό του ίδιου κατασκευαστικού οίκου (με τις ακριβώς ίδιες τεχνικές προδιαγραφές ή ανώτερες) καινούργιο ή που πιστοποιημένα λειτουργεί κανονικά στο 100%, να το εγκαταστήσει και να το παραμετροποιήσει ώστε όλο το σύστημα να επανέλθει σε κατάσταση καλής λειτουργίας. Σε περίπτωση μη δυνατότητας αποκατάστασης της βλάβης στο χώρο όπου βρίσκεται εγκατεστημένος ο εξοπλισμός, ο ανάδοχος παραδίδει προσωρινά ανάλογο εξοπλισμό στο Νοσοκομείο, σε αντικατάσταση εκείνου που θα απομακρυνθεί για μη επιτόπια επισκευή και χωρίς καμία επιπρόσθετη επιβάρυνση δαπάνης προς το ΝΟΣΟΚΟΜΕΙΟ (π.χ. έξοδα για μεταφορικά, συνδρομή τρίτων, κλπ). Το τεχνικό προσωπικό του αναδόχου, εγκαθιστά πλήρως τον προσωρινό εξοπλισμό και περαιώνει κάθε απαραίτητη εργασία ώστε το Σύστημα της υλικό-τεχνικής υποδομής να είναι πλήρως λειτουργικό και για όσο χρονικό διάστημα απαιτηθεί μέχρι ως ότου να επισκευαστεί ο εξοπλισμός του Νοσοκομείου που υπέστη βλάβη. Μετά το πέρας των επισκευαστικών εργασιών στον εξοπλισμό του Νοσοκομείο, ο ανάδοχος οφείλει να τον τοποθετήσει εκ νέου και να τον εγκαταστήσει στον χώρο του ΝΟΣΟΚΟΜΕΙΟΥ θέτοντάς τον σε πλήρη και ομαλή λειτουργία, περαιώνοντας κάθε απαραίτητη εργασία.
* Την εγκατάσταση των νέων εκδόσεων (Versions) και των updates του Λογισμικού που είναι εγκατεστημένο στο ΝΟΣΟΚΟΜΕΙΟ, αν και εφόσον υπάρχουν.
* Την παροχή βοήθειας για βελτιστοποίηση του Εξοπλισμού.
* Την παροχή βοήθειας στο Τμήμα Πληροφορικής για την αποκατάσταση της ομαλής λειτουργίας του Εξοπλισμού Πληροφορικής από συνήθεις βλάβες πάσης φύσεως.

Στο συμβατικό ποσό της σύμβασης ΔΕΝ περιλαμβάνονται:* Κάθε δαπάνη που θα απαιτηθεί για την αποκατάσταση βλαβών στα τροφοδοτικά αδιάλειπτης τάσης (UPS) ή στις μπαταρίες τους.
* Κάθε δαπάνη που θα απαιτηθεί για την αποκατάσταση βλαβών της εξωτερικής επιφάνειας των μονάδων.
* Κάθε δαπάνη που θα απαιτηθεί για την αποκατάσταση βλαβών ή ανωμαλιών που προήλθαν από αμέλεια ή αντικανονική χρήση του εξοπλισμού του ΝΟΣΟΚΟΜΕΙΟΥ.
* Κάθε δαπάνη που θα απαιτηθεί για την αποκατάσταση βλαβών η ανωμαλιών που προήλθαν από λόγους ανωτέρας βίας π.χ. κλοπή, σεισμό, πυρκαγιά, πλημμύρα, κλπ.
 | ΝΑΙ |  |  |
| 12 | 1. **ΕΠΕΚΤΑΣΕΙΣ – ΒΕΛΤΙΩΣΕΙΣ ΕΞΟΠΛΙΣΜΟΥ**

Ο ΑΝΑΔΟΧΟΣ υποχρεούται να παρέχει στο ΝΟΣΟΚΟΜΕΙΟ, κατόπιν αίτησής του, έναντι πρόσθετων αμοιβών, υλικά και εργασίες επέκτασης του υλικό-τεχνικού εξοπλισμού (π.χ. αγορά και προσθήκη νέων σκληρών δίσκων, κλπ). Οι πιθανές επεκτάσεις θα πληρούν, τόσο για τα προϊόντα όσο και για τις εργασίες, όλους τους κανόνες και τις προδιαγραφές της υπάρχουσας Yλικό - Tεχνικής υποδομής και θα παραδίδονται μαζί με τις απαιτούμενες μετρήσεις και αποτυπώσεις στο υπάρχον Σύστημα.Το νέο μέρος του Συστήματος που μπορεί να προκύψει θα καλύπτεται από την εγγύηση του κατασκευαστή (τουλάχιστον ενός έτους) και με τη πάροδο της εγγύησής του θα συμπεριλαμβάνεται αυτόματα στην εν λόγω σύμβαση Συντήρησης – Τεχνικής Υποστήριξης, με όλες τις καλύψεις που απορρέουν εξ αυτής. | ΝΑΙ |  |  |

Τα αναγραφόμενα στον πίνακα συμμόρφωσης, **στον οποίο περιγράφεται αναλυτικά το προσφερόμενο είδος** με το σύνολο των τεχνικών προδιαγραφών της διακήρυξης, πρέπει να τεκμηριώνονται με παραπομπές στα επίσημα τεχνικά φυλλάδια (prospectus) του κατασκευαστικού οίκου ή με την προσκόμιση επίσημων βεβαιώσεων του κατασκευαστή ή (και) άλλων επίσημων εγγράφων για ότι δεν αναγράφεται στα τεχνικά φυλλάδια. Προσφορές οι οποίες θα αντιγράφουν τις τεχνικές προδιαγραφές της διακήρυξης ή θα απαντούν μονολεκτικά ("ΝΑΙ" ή "συμφωνούμε" κ.λ.π.), χωρίς τεκμηρίωση και πλήρη παραπομπή – αντιστοιχία, μεταξύ κειμένου ανά παράγραφο και prospectus θα αποκλείονται*.*

Ο πίνακας συμμόρφωσης της Διακήρυξης πρέπει να υποβληθεί με την τεχνική προσφορά, συμπληρωμένος σύμφωνα με τις παρακάτω επεξηγήσεις και οδηγίες, τις οποίες ο υποψήφιος είναι υποχρεωμένος να ακολουθήσει:

**1.** Στη Στήλη «ΤΕΧΝΙΚΗ ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.

**2.** Στη στήλη «ΑΠΑΝΤΗΣΗ ΥΠΟΨΗΦΙΟΥ» σημειώνεται η απάντηση του υποψηφίου Αναδόχου που έχει τη μορφή ΝΑΙ/ ΟΧΙ εάν η αντίστοιχη προδιαγραφή πληρούται ή όχι από την προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης.

**3.** Στη στήλη «ΠΑΡΑΠΟΜΠΗ» θα καταγραφεί η σαφής παραπομπή σε ενότητα της τεχνικής προσφοράς, η οποία θα περιλαμβάνει αριθμημένα Τεχνικά Φυλλάδια κατασκευαστών, ή αναλυτικές τεχνικές περιγραφές των υπηρεσιών, του εξοπλισμού ή του τρόπου διασύνδεσης και λειτουργίας ή αναφορές μεθοδολογίας εγκατάστασης και υποστήριξης κλπ., που κατά την κρίση του υποψηφίου Αναδόχου τεκμηριώνουν τα στοιχεία του Πίνακα Συμμόρφωσης.

**4.** Είναι υποχρεωτική η πλήρης συμπλήρωση των παραπομπών, οι οποίες πρέπει να είναι κατά το δυνατόν συγκεκριμένες (π.χ. Τεχνικό Φυλλάδιο 3, Σελ. 4 Παράγραφος 4, κ.λ.π.). Αντίστοιχα στο τεχνικό φυλλάδιο ή στην αναφορά θα υπογραμμιστεί το σημείο που τεκμηριώνει τη συμφωνία και θα σημειωθεί η αντίστοιχη παράγραφος του Πίνακα Συμμόρφωσης, στην οποία καταγράφεται η ζητούμενη προδιαγραφή (π.χ. Προδ. 4.18).

ΠΑΡΑΡΤΗΜΑ ΙΙ-ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Α/Α** | **ΕΙΔΟΣ ΥΠΗΡΕΣΙΑΣ**  | **ΠΕΡΙΓΡΑΦΗ ΥΠΗΡΕΣΙΑΣ** | **ΠΟΣΟΤΗΤΑ** | **ΤΙΜΗ ΓΙΑ ΔΥΟ (2) ΕΤΗ ΧΩΡΙΣ ΦΠΑ** | **ΚΑΘΑΡΗ ΑΞΙΑ ΓΙΑ ΔΥΟ (2) ΕΤΗ ΧΩΡΙΣ ΦΠΑ** | **ΦΠΑ** | **ΣΥΝΟΛΙΚΗ ΑΞΙΑ ΓΙΑ ΔΥΟ (2) ΕΤΗ ΣΥΜΠΕΡ. ΦΠΑ** | **ΤΙΜΗ ΠΑΡΑΤΑΣΗΣ ΕΝΟΣ (1) ΕΠΙΠΛΕΟΝ ΕΤΟΥΣ ΧΩΡΙΣ** **ΦΠΑ** |
|  |  |  |  |  |  |  |  |  |

**ΠΑΡΑΡΤΗΜΑ III – ΥΠΟΔΕΙΓΜΑ ΕΓΓΥΗΤΙΚΗΣ ΚΑΛΗΣ ΕΚΤΕΛΕΣΗΣ**

Ονομασία Τράπεζας:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Κατάστημα:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Δ/νση οδός- αριθμός Τ.Κ. – FAX) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ημερομηνία Έκδοσης: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Προς

ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ ΣΥΜΒΑΣΗΣ, ΥΠ’ ΑΡΙΘΜΟΝ .... ΓΙΑ………….. ΕΥΡΩ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, υπέρ ***[Σε περίπτωση μεμονωμένης εταιρίας : της Εταιρίας …………… Οδός …………. Αριθμό ….Τ.Κ. ……] ή***

***[σε περίπτωση Ένωσης ή Κοινοπραξίας : των Εταιριών***

***α) ……………… οδός ……………… αριθμός ………………. Τ.Κ. …………..***

***β) ……………… οδός ……………… αριθμός ………………. Τ.Κ. …………..***

***γ) ……………… οδός ……………… αριθμός ………………. Τ.Κ. …………..***

***μελών της Ένωσης ή Κοινοπραξίας, ατομικά για κάθε μία από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας]*,** και μέχρι του ποσού των ευρώ........................., για την καλή εκτέλεση της σύμβασης με αριθμό ................... που αφορά στο διαγωνισμό της …………. με αντικείμενο την …………………………………………. συνολικής αξίας ………........, σύμφωνα με τη με αριθμό …./……. Πρόσκλησης σας.

Το ανωτέρω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά χωρίς καμία από μέρους μας αντίρρηση ή ένσταση και χωρίς να ερευνηθεί το βάσιμο ή μη της απαίτησής σας, μέσα σε τρεις (3) ημέρες από την έγγραφη ειδοποίησή σας.

Η παρούσα ισχύει μέχρις ότου αυτή μας επιστραφεί ή μέχρις ότου λάβουμε έγγραφη δήλωσή σας ότι μπορούμε να θεωρήσουμε την Τράπεζά μας απαλλαγμένη από κάθε σχετική υποχρέωση.

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

**ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ**

###

### ΥΠΕΥΘΥΝΗ ΔΗΛΩΣΗ

### (άρθρο 8 Ν.1599/1986)

|  |
| --- |
| Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986) |

|  |  |
| --- | --- |
| ΠΡΟΣ(1): | **ΓΕΝΙΚΟ ΝΟΣΟΚΟΜΕΙΟ ΑΘΗΝΩΝ «Η ΕΛΠΙΣ»** |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα:  |  |
| Όνομα και Επώνυμο Μητέρας: |  |
| Ημερομηνία γέννησης(2):  |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου(Εmail): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:  |
| Αναφερόμενοι στην πρόσκληση εκδήλωσης Ενδιαφέροντος με αριθμό………. για την παροχή υπηρεσιών «………….» ως νόμιμος εκπρόσωπος/μέλος του Δ.Σ./διαχειριστής της εταιρείας/ της ατομικής επιχείρησης …….μέχρι και την ημέρα υποβολής της προσφοράς, δεν έχω καταδικαστεί με αμετάκλητη απόφαση για κάποιο τα αδικήματα της παρ. 1 του άρθρου 73 του Ν 4412/2016, δηλαδή για κάποιο από τα ακόλουθα:α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος(ΕΕ L 300 της 11.11.2008 σ.42), β) δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στην κείμενη νομοθεσία ή στο εθνικό δίκαιο του οικονομικού φορέα, γ) απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ C 316 της 27.11.1995, σ. 48), η οποία κυρώθηκε με το ν. 2803/2000 (Α΄ 48), δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας (ΕΕ L 164 της 22.6.2002, σ. 3) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 4 αυτής, ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της 25.11.2005, σ. 15), η οποία ενσωματώθηκε στην εθνική νομοθεσία με το ν. 3691/2008 (Α΄ 166), στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), η οποία ενσωματώθηκε στην εθνική νομοθεσία με το ν. 4198/2013 (Α΄ 215 ). τηρεί το σύνολο της ελληνικής Εργατικής κι Ασφαλιστικής Νομοθεσίας αποδέχονται ανεπιφύλακτα τους όρους της παρούσας πρόσκλησης,η προσφορά συντάχθηκε σύμφωνα με τους όρους της παρούσας πρόσκλησης, των οποίων ο προσφέρων έλαβε πλήρη και ανεπιφύλακτη γνώση, τα προσφερόμενα είδη/υπηρεσίες καλύπτουν τις τεχνικές προδιαγραφές τις παρούσας πρόσκλησης, τα στοιχεία που αναφέρονται στην προσφορά είναι αληθή και ακριβή, παραιτείται από κάθε δικαίωμα αποζημίωσής του σχετικά με οποιαδήποτε απόφαση της Αναθέτουσας Αρχής για αναβολή, ακύρωση ή ματαίωση του διαγωνισμού, συμμετέχει με μόνο μία προσφορά στο πλαίσιο του παρόντος διαγωνισμού, τηρεί και θα εξακολουθεί να τηρεί κατά την εκτέλεση της σύμβασης, εφόσον επιλεγεί, τις υποχρεώσεις του που απορρέουν από τις διατάξεις της περιβαλλοντικής κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού κι εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016, δεν θα ενεργήσει αθέμιτα, παράνομα ή καταχρηστικά καθ’ όλη τη διάρκεια της διαδικασίας ανάθεσης αλλά και κατά το στάδιο εκτέλεσης της σύμβασης εφόσον επιλεγεί,λαμβάνει τα κατάλληλα μέτρα για να διαφυλάξει την εμπιστευτικότητα των πληροφοριών που έχουν χαρακτηριστεί ως τέτοιες και κατά τη διάρκεια εκτέλεσης της σύμβασης δεσμεύεται για την απαρέγκλιτη τήρηση των διατάξεων του με αρ. 2016/679 Κανονισμού (ΕΕ) του Ευρωπαϊκού Κοινοβουλίου και του Συμβουλίου της 27ης Απριλίου 2016 και του ν. 4624/2019 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα. |

Ημερομηνία: ……….20……

Ο – Η Δηλ.

(Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δη